CELEX: 32022R0965
Language: ga
Date: 2022-06-21 00:00:00
Title: Rialachán Cur Chun Feidhme (AE) 2022/965 ón gCoimisiún an 21 Meitheamh 2022 lena n-údaraítear eithní ón gcineál inite de Jatropha curcas L. a chur ar an margadh mar bhia núíosach agus lena leasaítear Rialachán Cur Chun Feidhme (AE) 2017/2470 (Téacs atá ábhartha maidir le LEE)

22.6.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 166/118
               
            
         RIALACHÁN CUR CHUN FEIDHME (AE) 2022/965 ÓN gCOIMISIÚN
         an 21 Meitheamh 2022
         lena n-údaraítear eithní ón gcineál inite de Jatropha curcas L. a chur ar an margadh mar bhia núíosach agus lena leasaítear Rialachán Cur Chun Feidhme (AE) 2017/2470
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2015/2283 ó Pharlaimint na hEorpa agus ón gComhairle an 25 Samhain 2015 maidir le bianna núíosacha, lena leasaítear Rialachán (AE) Uimh. 1169/2011 ó Pharlaimint na hEorpa agus ón gComhairle, agus lena n-aisghairtear Rialachán (CE) Uimh. 258/97 ó Pharlaimint na hEorpa agus ón gComhairle agus Rialachán (CE) Uimh. 1852/2001 ón gCoimisiún (1), agus go háirithe Airteagal 12(1) de,
         De bharr an mhéid seo a leanas:
         
                     (1)
                  
                  
                     Foráiltear le Rialachán (AE) 2015/2283 nach bhféadfar ach bianna núíosacha atá údaraithe agus a áirítear ar liosta an Aontais de bhianna núíosacha a chur ar an margadh laistigh den Aontas.
                  
               
                     (2)
                  
                  
                     De bhun Airteagal 8 de Rialachán (AE) 2015/2283, bunaíodh liosta an Aontais de bhianna núíosacha le Rialachán Cur Chun Feidhme (AE) 2017/2470 ón gCoimisiún (2).
                  
               
                     (3)
                  
                  
                     An 29 Lúnasa 2016, chuir an chuideachta “JatroSolutions GmbH” (“an t-iarratasóir”) iarratas faoi bhráid údarás inniúil na Gearmáine chun eithní a chur ó éagsúlacht inite Jatropha curcas L., ar mhargadh an Aontais mar chomhábhar bia núíosach de réir bhrí Airteagal 1(2), pointe (c), de Rialachán (CE) Uimh. 258/97 ó Pharlaimint na hEorpa agus ón gComhairle (3). D’iarr an t-iarratasóir eithní iomlána briste a chóireáiltear go hhidriteiripeach ó éagsúlacht inite Jatropha curcas L. lena n-úsáid amhlaidh (nó i gcannadh nó siúcra leasaithe) nó mar chnónna próiseáilte mar shneaiceanna, agus mar chomhábhar bia i mbarraí gránach, i ngránaigh bhricfeasta, agus i dtorthaí triomaithe.
                  
               
                     (4)
                  
                  
                     De bhun Airteagal 35(1) de Rialachán (AE) 2015/2283, aon iarraidh ar bhia núíosach a chur ar an margadh laistigh den Aontas, arna cur faoi bhráid Ballstáit i gcomhréir le hAirteagal 4 de Rialachán (CE) Uimh. 258/97 maidir le bianna núíosacha agus comhábhair núíosacha bia, agus nach ndearnadh an cinneadh críochnaitheach ina leith roimh an 1 Eanáir 2018, caithfear léi mar iarratas a cuireadh isteach faoi Rialachán (AE) 2015/2283.
                  
               
                     (5)
                  
                  
                     Cé gur cuireadh an iarraidh chun eithní a chur ar an margadh mar bhia núíosach laistigh den Aontas ó chineál inite de Jatropha curcas L. faoi bhráid Ballstáit i gcomhréir le hAirteagal 4 de Rialachán (CE) Uimh. 258/97, comhlíonann an t-iarratas na ceanglais a leagtar síos i Rialachán (AE) 2015/2283 freisin.
                  
               
                     (6)
                  
                  
                     An 1 Márta 2018, d’iarr an t-iarratasóir ar an gCoimisiún sonraí dílseánaigh a chosaint maidir le saothrú an phlanda Jatropha curcas L. agus úsáid marcóirí móilíneacha (4) a bhainistiú, na sonraí comhdhéanaimh lena n-áirítear faisnéis chothaitheach (5) agus sonraí maidir le hailléirginí (6), an fhaisnéis maidir le héilleacháin bhitheolaíocha agus próisis (7), na modhanna anailíseacha, lena n-áirítear a mbailíochtú, chun eistir fhorbóil a aimsiú sna heithní Jatropha curcas L. (8), na nósanna imeachta chun ábhar eistear forbóil a fhíorú sna heithní Jatropha curcas L. (9), na tástálacha cúlsócháin bhaictéaraigh le min agus ola díshaillte eithne inite agus neamh-inite Jatropha curcas L. (10), agus na tástálacha micreanúicléis in vitro i gcealla mamach le min agus ola díshaillte eithne inite agus neamh-inite Jatropha curcas L. (11), a cuireadh isteach chun tacú leis an iarratas.
                  
               
                     (7)
                  
                  
                     An 19 Deireadh Fómhair 2018, d’iarr an Coimisiún ar an Údarás Eorpach um Shábháilteacht Bia (“an tÚdarás”) measúnú a dhéanamh ar eithní ón éagsúlacht inite de Jatropha curcas L. mar bhia núíosach.
                  
               
                     (8)
                  
                  
                     An 24 Samhain 2021, ghlac an tÚdarás a thuairim eolaíoch Safety of hydrothermally treated kernels from edible Jatropha curcas L. (“Chuta”) as a novel food pursuant to Regulation (EU) 2015/2283 (‘Sábháilteacht eithní a gcuirtear cóireáil hidriteiripe orthu ó Jatropha curcas L. (“Chuta”) inite mar bhia núíosach de bhun Rialachán (AE) 2015/2283 (12)] i gcomhréir le hAirteagal 11 de Rialachán (AE) 2015/2283.
                  
               
                     (9)
                  
                  
                     Ina thuairim eolaíoch, chinn an tÚdarás go bhfuil eithní ó éagsúlacht inite Jatropha curcas L. sábháilte faoi na coinníollacha úsáide atá beartaithe. Dá bhrí sin, tugann an tuairim eolaíoch sin forais leordhóthanacha chun a shuíomh, i gcás eithní bia núíosaigh ón gcineál inite de Jatropha curcas L., nuair a úsáidtear iad amhlaidh (nó nuair atá siad criostalaithe nó leasaithe le siúcra) nó mar chnónna próiseáilte mar shneaiceanna agus mar chomhábhar bia i mbarraí gránach, i ngránaigh bhricfeasta agus i dtorthaí triomaithe, go gcomhlíonann siad na coinníollacha lena gcur ar an margadh i gcomhréir le hAirteagal 12(1) de Rialachán (AE) 2015/2283.
                  
               
                     (10)
                  
                  
                     Ina thuairim eolaíoch, bhain an tÚdarás de thátal freisin go bhféadfadh sé go spreagfadh tomhaltas an bhia núíosaigh seo íogrú príomha in eithní ón gcineál inite de Jatropha curcas L. a d‘fhéadfadh frithghníomhartha ailléirgeacha a bheith mar thoradh air nó a d’fhéadfadh frithghníomhartha ailléirgeacha a mhúscailt i ndaoine a bhfuil ailléirge le cnónna acu. Thángthas ar an gconclúid sin ar bhonn thromachar na fianaise a bhí ar fáil agus tar éis breithniú á dhéanamh ar chion ardaithe (32 %) próitéine na n-eithní ón gcineál inite de Jatropha curcas L., agus foilsíodh faisnéis a léiríonn go bhfuil roinnt próitéiní ailléirgineacha i láthair sna heithní ón gcineál neamh-inite de Jatropha curcas L.. Mar sin féin, ós rud é nach bhfuil aon fhianaise eipidéimeolaíoch ann faoi láthair maidir le himoibrithe ailléirgeacha i leith eithní ón gcineál inite de Jatropha curcas L. sna limistéir i Meicsiceo ina n-itear iad go coitianta, agus i bhfianaise na dtorthaí diúltacha trasghníomhaíochta a bhí ag próitéiní ón gcineál inite de Jatropha curcas L. i leith próitéiní ó chnónna coiteanna i measúnachtaí imdhíonsúiteachta einsímnasctha (“ELISA”) in vitro agus na torthaí diúltacha a fuarthas ó thástálacha um imoibriú slabhrúil polaiméaráise (“PCR”) a rinneadh ar na heithní ón gcineál inite de Jatropha curcas L. i leith ailléirginí cnónna eile, measann an Coimisiún nach ceart aon riachtanas sonrach lipéadaithe maidir lena ailléirgineacht a chur san áireamh i liosta an Aontais de bhianna núíosacha atá údaraithe.
                  
               
                     (11)
                  
                  
                     Ina thuairim eolaíoch, thug an tÚdarás dá aire freisin go raibh a chonclúid maidir le sábháilteacht an bhia núíosaigh bunaithe ar na sonraí eolaíocha maidir le saothrú an phlanda Jatropha curcas L. agus úsáid marcóirí móilíneacha a bhainistiú, na sonraí comhdhéanaimh lena n-áirítear faisnéis chothaitheach agus sonraí maidir le hailléirginí, an fhaisnéis maidir le héilleacháin bhitheolaíocha agus próisis, na modhanna anailíseacha, lena n-áirítear a mbailíochtú, chun eistir fhorbóil a aimsiú sna heithní Jatropha curcas L., na nósanna imeachta chun ábhar eistear forbóil a fhíorú sna heithní Jatropha curcas L., na tástálacha cúlsócháin bhaictéaraigh le min agus ola díshaillte eithne inite agus neamh-inite Jatropha curcas L., agus na tástálacha micreanúicléis in vitro i gcealla mamach le min agus ola díshaillte eithne inite agus neamh-inite Jatropha curcas L., nach bhféadfadh sé measúnú a bheith déanta aige ar an mbia núíosach agus ar a chonclúid ina uireasa.
                  
               
                     (12)
                  
                  
                     D’iarr an Coimisiún ar an iarratasóir soiléiriú breise a thabhairt maidir leis an réasúnú a cuireadh ar fáil i dtaca lena éileamh dílseánaigh ar na staidéir agus tástálacha sin, agus soiléiriú a thabhairt maidir lena éileamh ar cheart eisiach a bheith aige orthu i gcomhréir le hAirteagal 26(2)(b) de Rialachán (AE) 2015/2283.
                  
               
                     (13)
                  
                  
                     Dhearbhaigh an t-iarratasóir go raibh cearta dílsithe agus eisiacha aige chun tagairt a dhéanamh do shonraí eolaíocha ó shaothrú an phlanda Jatropha curcas L. agus úsáid marcóirí móilíneacha a bhainistiú, na sonraí comhdhéanaimh lena n-áirítear faisnéis chothaitheach agus sonraí maidir le hailléirginí, an fhaisnéis maidir le héilleacháin bhitheolaíocha agus próisis, na modhanna anailíseacha, lena n-áirítear a mbailíochtú, chun eistir chuasacha fhorbóil a aimsiú sna heithní Jatropha curcas L., na nósanna imeachta samplála chun ábhar eistear forbóil na n-eithní Jatropha curcas L. a fhíorú, na tástálacha cúlsócháin bhaictéaraigh le min agus ola díshaillte eithne inite agus neamh-inite Jatropha curcas L., agus na tástálacha micreanúicléis in vitro i gcealla mamach le min agus ola díshaillte eithne inite agus neamh-inite Jatropha curcas L., an tráth a rinne siad an t-iarratas agus dá bhrí sin nach bhféadfadh tríú páirtithe na sonraí sin a rochtain, a úsáid ná tagairt a dhéanamh dóibh go dleathach.
                  
               
                     (14)
                  
                  
                     Rinne an Coimisiún measúnú ar an bhfaisnéis uile a chuir an t-iarratasóir ar fáil agus mheas sé go raibh bunús leordhóthanach tugtha acu gur comhlíonadh na ceanglais a leagtar síos in Airteagal 26(2) de Rialachán (AE) 2015/2283. Dá bhrí sin, na sonraí eolaíocha maidir le saothrú an phlanda Jatropha curcas L. agus úsáid marcóirí móilíneacha a bhainistiú, na sonraí comhdhéanaimh lena n-áirítear faisnéis chothaitheach agus sonraí maidir le hailléirginí, an fhaisnéis maidir le héilleacháin bhitheolaíocha agus próisis, na modhanna anailíseacha, lena n-áirítear a mbailíochtú, chun eistir forbóil a aimsiú sna heithní Jatropha curcas L., na nósanna imeachta chun ábhar eistear forbóil a fhíorú sna heithní Jatropha curcas L., na tástálacha cúlsócháin bhaictéaraigh le min agus ola díshaillte eithne inite agus neamh-inite Jatropha curcas L., agus na tástálacha micreanúicléis in vitro i gcealla mamach le min agus ola díshaillte eithne inite agus neamh-inite Jatropha curcas L., is ceart iad a chosaint i gcomhréir le hAirteagal 27(1) de Rialachán (AE) 2015/2283. Dá réir sin, níor cheart ach an t-iarratasóir a údarú chun eithní ó Jatropha curcas L. a chur ar an margadh laistigh den Aontas le linn tréimhse 5 bliana ó theacht i bhfeidhm an Rialacháin seo.
                  
               
                     (15)
                  
                  
                     Mar sin féin, srianadh an údaraithe i leith eithní ón gcineál inite de Jatropha curcas L. agus tagairt do na sonraí eolaíocha atá i gcomhad an iarratasóra ionas gur ag an iarratasóir amháin atá ag an ceart sin, ní rud é lena gcuirtear cosc ar iarratasóirí eile cur isteach ina dhiaidh sin ar údarú chun an bia núíosach céanna a chur ar an margadh, ar choinníoll go mbeidh a n-iarratas bunaithe ar fhaisnéis a fuarthas go dlíthiúil agus atá ina taca leis an údarú sin.
                  
               
                     (16)
                  
                  
                     Na bearta dá bhforáiltear sa Rialachán seo, is bearta iad atá i gcomhréir leis an tuairim ón mBuanchoiste um Plandaí, Ainmhithe, Bia agus Beatha,
                  
               TAR ÉIS AN RIALACHÁN SEO A GHLACADH:
         
            Airteagal 1
            
               1.   Údaraítear eithní ón gcineál inite de Jatropha curcas L. lena gcur ar an margadh laistigh den Aontas.
               Déanfar eithní ón gcineál inite de Jatropha curcas L. a chur ar liosta an Aontais de bhianna núíosacha a leagtar amach i Rialachán Cur Chun Feidhme (AE) 2017/2470.
            
            
               2.   Leasaítear an Iarscríbhinn a ghabhann le Rialachán Cur Chun Feidhme (AE) 2017/2470 i gcomhréir leis an Iarscríbhinn a ghabhann leis an Rialachán seo.
            
         
         
            Airteagal 2
            Ní údaraítear ach an chuideachta “JatroSolutions GmbH” (13) an bia núíosach dá dtagraítear in Airteagal 1 a chur ar an margadh laistigh den Aontas ar feadh tréimhse 5 bliana ón 12 Iúil 2022 ach amháin má fhaigheann iarratasóir údarú ina dhiaidh sin don bhia núíosach sin gan tagairt do na sonraí eolaíocha atá á gcosaint de bhun Airteagal 3 nó le comhaontú “JatroSolutions GmbH”.
         
         
            Airteagal 3
            Ní úsáidfear na sonraí eolaíocha atá sa chomhad iarratais agus a chomhlíonann na coinníollacha a leagtar síos in Airteagal 26(2) de Rialachán (AE) 2015/2283 chun tairbhe iarratasóra ina dhiaidh sin ar feadh tréimhse 5 bliana ón 12 Iúil 2022 gan comhaontú “JatroSolutions GmbH”.
         
         
            Airteagal 4
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 21 Meitheamh 2022.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 327, 11.12.2015, lch. 1.
         
            (2)  Rialachán Cur Chun Feidhme (AE) 2017/2470 ón gCoimisiún an 20 Nollaig 2017 lena mbunaítear liosta an Aontais de bhianna núíosacha i gcomhréir le Rialachán (AE) 2015/2283 ó Pharlaimint na hEorpa agus ón gComhairle maidir le bianna núíosacha (IO L 351, 30.12.2017, lch. 72).
         
            (3)  Rialachán (CE) Uimh. 258/97 ó Pharlaimint na hEorpa agus ón gComhairle an 27 Eanáir 1997 maidir le bianna núíosacha agus comhábhair núíosacha bia (IO L 43, 14.2.1997, lch. 1).
         
            (4)  JatroSolutions GmbH (2018 agus 2019, neamhfhoilsithe)
         
            (5)  JatroSolutions GmbH (2021, neamhfhoilsithe)
         
            (6)  JatroSolutions GmbH (2020 agus 2021, neamhfhoilsithe)
         
            (7)  JatroSolutions GmbH (2021, neamhfhoilsithe)
         
            (8)  JatroSolutions GmbH (2021, neamhfhoilsithe)
         
            (9)  JatroSolutions GmbH (2021, neamhfhoilsithe)
         
            (10)  JatroSolutions GmbH (2021, neamhfhoilsithe)
         
            (11)  JatroSolutions GmbH (2021, neamhfhoilsithe)
         
            (12)  EFSA Journal [Iris EFSA] 2022;20(1):6998.
         
            (13)  Seoladh: Echterdinger Strasse 30, 70599 Stuttgart, an Ghearmáin.
      
      
         
            IARSCRÍBHINN
            Leasaítear an Iarscríbhinn a ghabhann le Rialachán Cur Chun Feidhme (AE) 2017/2470 mar a leanas:
            
                        (1)
                     
                     
                        i dTábla 1 (Bianna núíosacha údaraithe), cuirtear an iontráil seo a leanas isteach:
                        
                                    Bia núíosach údaraithe
                                 
                                 
                                    Coinníollacha faoina bhféadfar an bia núíosach a úsáid
                                 
                                 
                                    Ceanglais lipéadaithe shonracha bhreise
                                 
                                 
                                    Ceanglais eile
                                 
                                 
                                    Cosaint Sonraí
                                 
                              
                                    “Eithní Jatropha curcas L. (cineál inite)
                                    
                                 
                                 
                                    
                                       Catagóir shonraithe bhia
                                    
                                 
                                 
                                    
                                       Uasleibhéil (g/100g)
                                    
                                 
                                 
                                    Is é ‘eithní ó Jatropha curcas L. inite’ ainmniú an bhia núíosaigh ar lipéadú earraí bia a bhfuil sé iontu.
                                 
                                 
                                     
                                 
                                 
                                    Arna údarú an 12 Iúil 2022. Is ar fhianaise eolaíoch dhílseánaigh agus ar shonraí eolaíocha atá faoi chosaint i gcomhréir le hAirteagal 26 de Rialachán (AE) 2015/2283 atá an t-áireamh seo bunaithe.
                                    An t-iarratasóir: ‘Jatro Solutions GmbH’, Echterdinger Strasse 30, 70599 Stuttgart, an Ghearmáin. Is é ‘JatroSolutions GmbH’ amháin atá údaraithe chun na heithní núíosacha ón gcineál inite de Jatropha curcas L. a chur ar an margadh laistigh den Aontas le linn na tréimhse cosanta sonraí, ach amháin má fhaigheann iarratasóir ina dhiaidh sin údarú i dtaobh an bhia núíosaigh gan tagairt don fhianaise eolaíoch dhílseánaigh ná do na sonraí eolaíochta arna gcosaint i gcomhréir le hAirteagal 26 de Rialachán (AE) 2015/2283 nó le comhaontú ó ‘JatroSolutions GmbH’.
                                    Dáta deiridh na cosanta sonraí: 12 Iúil 2027.”
                                 
                              
                                    Eithní ina gcáil féin, eithní criostalaithe nó leasaithe le siúcra, eithní mar chnónna próiseáilte
                                 
                                 
                                     
                                 
                              
                                    Barraí gránaigh
                                 
                                 
                                    5
                                 
                              
                                    Gránaigh bhricfeasta
                                 
                                 
                                    5
                                 
                              
                                    Torthaí triomaithe
                                 
                                 
                                    5
                                 
                              
                                     
                                 
                              
                  
                        (2)
                     
                     
                        i dTábla 2 (Sonraíochtaí), cuirtear an iontráil seo a leanas isteach in ord aibítre:
                        
                                    Bia Núíosach Údaraithe
                                 
                                 
                                    Sonraíocht
                                 
                              
                                    “Eithní Jatropha curcas L. (cineál inite)
                                    
                                 
                                 
                                    
                                       Cur síos:
                                    
                                    Faightear na heithní ó shíolta thorthaí aibí na bplandaí Jatropha curcas L. den chineál inite a thugann eithní ina bhfuil leibhéil dho-bhraite d’eistir forbóil, tar éis sraith céimeanna lena n-áirítear na torthaí a ghlanadh agus a scilligeadh chun na síolta a fáil, na síolta a thriomú, na síolta a ghlanadh chun smionagar agus iarmhair eile a bhaint díobh, na síolta a scilligeadh go meicniúil chun na heithní a fháil, agus na heithní a chur faoi chóireáil hidriteirmeach (> 120 °C le linn 40 nóiméad) chun frithchothaitheacha agus an t-ualach micribhitheolaíoch a laghdú.
                                    Ós rud é nach féidir idirdhealú feinitíopach a dhéanamh idir an cineál inite de phlandaí Jatropha curcas L., cineál a thugann eithní ina bhfuil leibhéil dho-bhraite d’eistir forbóil, agus an cineál do-ite, níor cheart ach an cineál iomchuí inite de phlandaí Jatropha curcas L. a úsáid agus an bia núíosach á tháirgeadh. Ní mór a áirithiú leis an bpróiseas táirgthe iomlán nach dtarlaíonn meascadh idir eithní inite agus eithní do-ite.
                                    Deimhneofar nár meascadh eithní inite agus eithní do-ite trí bhíthin rialuithe anailíseacha le haghaidh eistir forbóil a dhéanfar ar gach baisc síolta tar éis chéim triomaithe na síolta agus roimh chéim a scilligthe de réir an nóis imeachta samplála i dTábla A. Déantar cúig shampla saotharlainne arna mbaint de gach sampla comhiomlán a scilligeadh, a mheilt, agus a anailísiú le haghaidh eistir forbóil trí bhíthin modh UHPLC-UV-MS(b) bailíochtaithe. Ní dhéanfar a thuilleadh próiseála, eadhon céimeanna scilligthe na síolta agus chóireáil hidriteirmeach na n-eithní, ach amháin ar na baisceanna ina raibh na heistir forbóil do-bhraite i ngach aon cheann de na cúig shampla.
                                    
                                       Tábla A
                                    
                                 
                              
                                    Meáchan na baisce (tonnaí)
                                 
                                 
                                    Meáchan nó líon na bhfo-luchtóg
                                 
                                 
                                    Líon na samplaí incriminteacha
                                 
                              
                                    ≥ 500
                                 
                                 
                                    100 tonna
                                 
                                 
                                    100
                                 
                              
                                    > 100 agus < 500
                                 
                                 
                                    Cúig fho-luchtóg
                                 
                                 
                                    100
                                 
                              
                                    > 10 agus ≤ 100
                                 
                                 
                                    Cúig fho-luchtóg
                                 
                                 
                                    100
                                 
                              
                                    > 5,0 agus ≤ 10
                                 
                                 
                                    -
                                 
                                 
                                    80
                                 
                              
                                    > 1 agus ≤ 5,0
                                 
                                 
                                    -
                                 
                                 
                                    60
                                 
                              
                                    > 0,1 agus ≤ 1,0
                                 
                                 
                                    -
                                 
                                 
                                    30
                                 
                              
                                    ≤ 0,1
                                 
                                 
                                    -
                                 
                                 
                                    10
                                 
                              
                                    Déanfar sampláil faoi leith ar gach fo-luchtóg. 10 sampla incriminteacha ar a laghad a chomhdhéanann gach sampla comhiomlán. Is é 3,5 kg íosmhéid an tsampla chomhiomláin. Féadfar an méid sin a mhéadú go comhréireach de réir líon na samplaí incriminteacha a thógtar.
                                 
                              
                                    
                                       Saintréithe/Comhdhéanamh:
                                    
                                    
                                                 
                                             
                                             
                                                Taisleach: ≤ 3,0 %
                                             
                                          
                                                 
                                             
                                             
                                                Iomlán na saille: 54,0-61,0 %
                                             
                                          
                                                 
                                             
                                             
                                                Iomlán na próitéine: 21,0-32,0 %
                                             
                                          
                                                 
                                             
                                             
                                                Iomlán an tsnáithín: 6,0-10,0 %
                                             
                                          
                                                 
                                             
                                             
                                                Luaith: 3,0-5,0 %
                                             
                                          
                                       Éilleáin:
                                    
                                    
                                                 
                                             
                                             
                                                Eistir forbóil (μg cóibhéis TPA(a)/g eithne)(b): ≤ 0,75 (TB)(c)
                                                
                                             
                                          
                                                 
                                             
                                             
                                                Luaidhe: ≤ 0,20 mg/kg
                                             
                                          
                                                 
                                             
                                             
                                                Caidmiam: ≤ 0,20 mg/kg
                                             
                                          
                                                 
                                             
                                             
                                                Suim na n-aflatocsainí B1, B2, G1, G2: ≤ 4,0 μg/kg
                                             
                                          
                                                 
                                             
                                             
                                                
                                                   Critéir mhicribhitheolaíocha:
                                                
                                             
                                          
                                                 
                                             
                                             
                                                Áireamh coilíneachtaí aeróbacha iomlán: ≤ 1 000  CFU/g
                                             
                                          
                                                 
                                             
                                             
                                                Áireamh giosta/múscán iomlán: ≤ 100 CFU/g
                                             
                                          
                                                 
                                             
                                             
                                                Enterobacteriaceae: ≤ 10 CFU/g
                                             
                                          
                                                 
                                             
                                             
                                                
                                                   Salmonella sp.: Neamhláithreach in 25 g
                                             
                                          
                                                 
                                             
                                             
                                                
                                                   Listeria monocytogenes: ≤ 100 CFU/g
                                             
                                          
                                       (a) Coibhéis TPA: coibhéis 12-O-teitrideacánóil-forból-13-aicéatáite; (b) Modh bailíochtaithe Crómatagrafaíochta Leachta Sár-Ardfheidhmíochta cúpláilte le Speictreafótaiméadracht Ultraivialaite agus Mais-Speictriméadracht (UHPLC-UV-MS) chun buaiceanna eistear forbóil a bhrath; (c) Teorainn Braite (Ní féidir próiseáil iomlán a dhéanamh ach amháin ar na baisceanna ina bhfuil tiúchan na n-eistear forbóil faoi bhun na teorann braite); CFU: Colony Forming Units [Aonaid Déanta Coilíneachta]”